BEYOND THE BAR
Aduhai.
AWAK BOLEH!
Ya?
En. Yoon,
Cik Seol datang.
Hash kuat. Ia dah banyak pulih dalam masa sehari saja.
Saya kata akan jemput.
Saya memang mahu ke bandar pun.
Saya akan jemput buat sementara.
Tak perlu hantar ke sana.
Rumah saya jauh.
Lebih mudah di pusat jagaan, bukan?
Tak jauh pun.
Okey.
Suka hati awaklah.
Tentang kata-kata saya semalam…
Usahlah cakap tentangnya lagi.
Saya tak mahu cakap tentang sesuatu yang sia-sia.
Saya faham.
Saya dah fikir masak-masak.
Saya rasa lebih baik
jika awak yang jaga Hash.
Awak pastikah?
Dengan satu syarat.
Apa dia?
Sama ada teman serumah
atau seorang isteri,
saya mahu awak ada teman untuk jaga Hash.
Untuk hak jagaan.
Setuju?
Setuju.
Heart Logic
tak bergantung pada padanan manual macam syarikat biasa.
Kami guna AI untuk analisis maklumat
tentang jenis ideal awak dan padanan secara automatik.
Kami tukar pilihan awak kepada data
dan mengesyorkan padanan yang sesuai untuk awak.
Satu lagi ciri unik
ialah kalian bertemu tanpa melihat foto atau profil.
Sememangnya janji temu buta, seperti istilah itu.
Orang bertemu tanpa foto atau profil?
Ya. Malah, kadar kejayaan adalah lebih tinggi
apabila bertemu tanpa maklumat.
Kami tak hadkan
bilangan janji temu seperti syarikat mencari jodoh tradisional lakukan,
jadi kalian boleh berjumpa tanpa tekanan.
Selagi jadual awak mengizinkan,
ia tanpa had selama setahun.
Adakah awak mahu…
Mak, saya mahu buang air kecil.
Pergi cari ayah.
- Begitu rupanya. - Ya.
Awak sahkan ahli, bukan?
Tentulah!
Kami menjalankan pengesahan manual yang ketat.
SAYANG MAK DAN AYAH
Saya pergi dulu.
Saya cuma ada satu mesyuarat bersemuka dan akan terus pulang.
Yakah? Jadi, awak boleh jemput Min nanti?
Kenapa?
Saya mungkin makan malam dengan Sang-min.
Yakah?
Saya baru ingat kita bertiga boleh makan malam bersama.
- Esok sajalah. - Okey.
Awak masih di tahap perbualan
atau dah maju ke depan?
Saya tak nak cakap tentang janji temu saya.
Lagipun, awak suami saya yang sah. Pelik rasanya.
Okey. Saya pergi dulu.
Selamat jalan.
Saya dah balik.
Awak ke mana?
Min kata awak pergi buang sampah kitar semula.
Mana Min? Dia dah tidur?
Ya.
Awak minum?
Ya, sedikit.
Jadi,
tentang cara hidup kita…
Awak pasti okey begini?
Kenapa tiba-tiba saja?
Saya…
Saya rasa
saya menyukai awak.
Apabila saya terfikir awak bersama lelaki lain,
saya jadi cemburu,
dan saya boleh rasa
jantung saya
- berdegup laju. - Min-chan.
Ini melanggar kontrak.
Perjanjian pengasuhan bersama
tiada makna sebenar di Korea.
Apa maksud awak?
Awak pasti kita buat perkara betul?
Awak rasa keluarga kita
benar-benar bahagia tanpa cinta?
Cinta ialah perasaan yang boleh berubah mengikut masa.
Keluarga yang dibina dengan perasaan itu
akhirnya akan membuat awak sengsara dan berakhir dengan perceraian.
Saya tak mahu besarkan Min dalam keluarga begitu.
Saya rasa
saya memang mencintai awak.
Maafkan saya.
Saya tak mahu
keluarga kita musnah.
Okey.
Jika begitu, kita patut bercerai.
Maafkan saya
tapi saya tak mahu hidup dalam keluarga tanpa cinta.
Saya mahu kita jadi suami isteri sebenar.
BAB 12 MELANGKAUI IKRAR CINTA
Langgar kontrak?
Jenis yang bagaimana?
Perjanjian pengasuhan bersama.
Kami setuju untuk membesarkan anak tanpa hubungan suami isteri.
Saya tak pasti jika saya faham.
Saya dan Min-Chan berkahwin tanpa cinta.
Saya percaya perkahwinan ini akan menjadi lebih stabil,
kami bersetuju dapatkan anak melalui IVF dan tak campur urusan lain.
Tiada hubungan fizikal dengan suami awak?
Tak ada. Sekali pun tak pernah.
Saya jumpa dengan Min-chan di AS.
Ada ramai orang macam kami,
yang percaya cinta sebenarnya boleh merosakkan perkahwinan.
Ada platform yang hubungkan golongan sama dan di situlah kami bertemu.
Begitu rupanya.
Saya dan Min-chan membesar dalam keluarga yang bercerai-berai.
Jadi, setelah alami sendiri
ketakstabilan perkahwinan berdasarkan cinta,
kami sertai platform itu.
Di AS, bergantung pada negeri,
kontrak begini boleh diiktiraf secara sah.
Peluang kontrak begitu
untuk diiktiraf mahkamah Korea agak rendah.
Jika ditentukan kontrak sedemikian bertentangan ketenteraman awam dan moral,
boleh diisytiharkan terbatal.
Apa yang awak maksudkan dengan itu sebenarnya?
Maksudnya, nilai moral asas dan ketenteraman awam masyarakat.
Misalnya, "kontrak gundik" bertentangan dengan sistem monogami
diputuskan batal kerana melanggar ketenteraman awam dan moral.
"Gundik"?
Ya.
Satu lagi kes melibatkan kontrak seseorang
yang berkahwin, setuju untuk kahwini orang lain selepas bercerai,
diisytiharkan terbatal kerana melanggar etika dan ketertiban sosial.
Tapi kontrak saya dengan dia bukanlah pelik seperti itu.
Mengambil gundik atau bersetuju untuk berkahwin dengan orang lain
bertentangan etika asas manusia,
tapi kami hanya menemui bentuk perkahwinan yang lebih baik
iaitu yang tak bergantung pada emosi yang tak sempurna.
Saya faham.
Tapi dari perspektif mahkamah,
ia dilihat secara asasnya menafikan konsep perkahwinan tradisional,
memandangkan penyatuan seksual dan ikatan emosi dianggap sebagai
penting untuk hubungan perkahwinan.
Begitu rupanya.
Tapi mengapa awak melihatnya sebagai pelanggaran kontrak?
Suami saya akhirnya jatuh cinta dengan saya.
Dia mahu kami seperti pasangan suami isteri lain.
Saya pula tak berminat.
Sekarang, dia mahu ceraikan saya.
Tapi saya tak mahu bercerai.
Saya suka keadaan sekarang seperti dalam kontrak kami.
Sama ada teman serumah,
atau seorang isteri,
saya mahu awak ada teman untuk jaga Hash.
Untuk hak jagaan.
AGENSI MENCARI JODOH
HEART LOGIC PERKHIDMATAN DENGAN AI
RUNDINGAN
PERMINTAAN
NAMA YOON SEOK-HOON
NOMBOR TELEFON
PERMINTAAN RUNDINGAN
PERMINTAAN DIHANTAR
Min-ji beritahu saya yang awak CEO agensi mencari jodoh.
Ya, betul.
Ia beroperasi dengan cara yang lebih progresif berbanding yang tradisional.
Ini risalah agensi saya. Jemput baca.
HEART LOGIC
Mungkin agak awal untuk fikir tentang kahwin,
tapi jika awak mahu, inilah masanya.
Min-jin pun dah mendaftar.
Dia ada beritahu saya.
Kami ada diskaun untuk kenalan.
Baiklah.
Agak ironi
seseorang yang tak percaya pada cinta berada dalam perniagaan padanan pasangan.
Sebab itu saya boleh buat.
Cinta tentang perasaan, tapi perkahwinan pula realiti.
Bukan janji untuk mencintai selamanya,
tapi hanya kontrak seumur hidup untuk hidup bersama.
Apabila bersama seumur hidup, keserasian penting berbanding perasaan.
Perkenalan melalui rakan adalah terhad.
Tak mudah cari seseorang yang sepadan secara kebetulan.
Di agensi mencari jodoh,
ada akses bagi calon yang lebih ramai,
jadi kemungkinan memihak awak.
- Selamat bekerjasama. - Baiklah.
Tolonglah.
Bagaimana dia boleh dapat anak tanpa seks?
Dia Virgin Mary?
Melalui IVF.
Prosedur untuk pasangan yang tak subur itu?
Bukan semata-mata untuk itu.
Maksud awak, suami itu mahu menceraikan isterinya kerana…
Sebab dia akhirnya jatuh cinta dengan isterinya.
Bukankah pelik?
Suami mahu cerai sebab dia mencintainya?
Apa yang klien mahukan?
Dia mahu kuatkuasakan perjanjian pengasuhan bersama secara sah.
Dia juga mahu tuntut penalti satu bilion won
yang dinyatakan dalam kontrak.
Tujuan sebenar bukanlah untuk mendapatkan pampasan
tapi hanya sebagai kelebihan
untuk elakkan perceraian dan terus hidup seperti sekarang.
Tapi hakim akan melihatnya sebagai kontrak sah?
Saya cakap ia boleh terbatal jika ia dianggap
menentang ketenteraman awam.
Saya rasa marah.
Kenapa?
Beginilah.
Dia melanggar sistem perkahwinan suci.
Jangan tunjukkan emosi awak terlalu banyak dalam hal ini.
Yakah?
Kini, ramai pasangan berkahwin tanpa seks dan berhubungan sulit.
Perkahwinan atas kertas.
Tapi mereka tak melibatkan emosi dari mula dengan membuat kontrak.
Mereka menyembunyikannya.
Pada asasnya, tiada beza. Perkahwinan tanpa cinta.
Takkanlah.
Mereka pasti bercinta pada mulanya, tapi cinta itu telah pudar.
Mungkin perkahwinan bukan kemuncak cinta,
tapi proses untuk gunakan sepenuhnya.
Tengoklah kamu berdua.
Kenapa fikir negatif sangat tentang perkahwinan?
Saya bukan luahkan pendapat.
Saya cuma cakap tentang keadaan semasa.
Orang bergurau dengan cakap
ia perlu diperbaharui setiap 20 tahun.
Ketika perkahwinan mula jadi institusi, orang cuma hidup sekitar 50 atau 60 tahun.
Kini, dalam era usia mencapai 100,
idea mengasihi hanya satu orang seumur hidup
boleh kelihatan agak tak realistik.
Apa-apa pun, adanya tarikh tamat tempoh mungkin buatkan orang…
Apa-apa sajalah.
Saya tak peduli cara orang lain hidup atau perkara yang mereka fikirkan.
Saya cuma nak kahwini seseorang yang saya sangat cintai,
limpahinya dengan kasih
dan walaupun saya dah tua, saya akan guna…
Okey, cukuplah.
Apa pendapat awak, En. Yoon?
Adakah masuk akal berkahwin
semata-mata untuk dapatkan anak dan menjaganya
tanpa kasih sayang?
Ada orang terfikir untuk kahwin supaya dia memiliki anjing.
Apa?
Beginilah.
Cinta ialah perasaan
dan perasaan boleh berubah pada bila-bila masa.
Sebaliknya,
perkahwinan pada asasnya kontrak seumur hidup yang tetap,
jadi jurang tak dapat dielakkan.
Saya boleh faham sebab seseorang akan memilih membina keluarga
atas tanggungjawab mengasuh anak bersama,
daripada bergantung dengan ketidaktentuan emosi.
Itu pendapat tak dijangka daripada seseorang yang romantis.
Romantis?
En. Yoon?
- Nampaknya, tak lagi. - Ya.
Apa-apa pun, saya mahu ambil kes ini.
Ketenteraman awam dan moral bukan konsep yang tetap.
Boleh difahami secara berbeza
bergantung pada era dan norma sosial.
Saya percaya bahawa perkahwinan
juga perlu dipertimbangkan dalam cara lebih pelbagai kini.
Boleh saya ambil kes ini?
Ya.
Saya akan sertai dia.
- Silakan. - Aduhai.
Beritahu jika awak rasa sakit.
Okey.
Saya sangka menyakitkan, tapi tak.
Betul, bukan?
Ini rawatan yang paling popular kebelakangan ini.
Awak akan nampak peningkatannya jika buat rawatan dengan kerap.
Okey, terima kasih.
- Leganya. - Saya akan kenalkan mereka.
Cik Heo Min-jeong, di sini!
- Helo. - Hai.
Ini kawan saya, Lee Gyeong-hui.
Dia kakak Jin-woo.
Apa khabar?
- Gembira bertemu. - Ya.
Awak sebabnya saya mendapat permulaan baharu dalam hidup.
Saya ingin belanja awak sebab menang
dan ajak Gyeong-hui sekali
sebab dia yang merujuk awak kepada saya.
Baguslah begitu.
Duduklah.
Awak dan Jin-woo bekerja dalam pasukan yang sama?
Ya, kami mula bekerja bersama, jadi kami serasi.
Begitu rupanya.
Kamu berdua tentu hampir sebaya.
Nampaknya, memang sebaya.
Dengan Jin-woo?
Bukan.
- Dengan kita. - Biar betul?
- Umur awak 42 tahun? - Ya.
Awak tentu betul-betul jaga diri dengan baik.
Saya ingat
awak dan Jin-woo hanya berbeza setahun atau dua tahun.
Tapi jurang 10 tahun?
Kenapa awak langsung tak ada bintik penuaan?
Kulit wajah awak menakjubkan.
Sebab saya jumpa pakar dermatologi semalam.
Yakah?
Itulah sebabnya awak berseri-seri!
Awak ambil rawatan apa?
Rawatan untuk bintik penuaan.
Selepas rawatan, memang nampak lebih pudar
dan tekstur kulit saya juga nampak lebih baik.
Dengan jurang sepuluh tahun itu,
Jin-woo mesti kelihatan sangat muda bagi awak.
Tak juga.
Hanya awak yang fikir begitu.
Jin-woo dah 32 tahun.
- Saya tahu. - Ya.
Dah tiba masanya dia berkahwin,
tapi belum ada khabar.
Dia tiada teman wanita?
Saya rasa tak ada.
Ada?
Sebenarnya,
saya juga tak pasti.
Cik Heo,
tolong jaga adik saya
macam adik awak juga.
Jika ada calon yang baik, awak boleh kenalkan…
Orang yang awak kenal tentu lebih tua daripadanya.
Betul, bukan?
Saya rasa begitulah.
Apa salahnya wanita lebih tua?
Awak serius?
Jin-woo tak suka. Saya pun sama.
Keluarga saya takkan benarkan.
Perbezaan umur dua tahun tak ada masalah.
Mustahil. Mereka perlu ada anak.
- Betul, anak. - Ya.
- Sedap betul. - Tempat ini terkenal.
Makanlah, Cik Heo.
Terima kasih.
Ada apa?
Tentang makan malam…
- Ya? - Saya lupa saya dah ada rancangan.
Rancangan apa?
Rancanganlah.
Kita makan lain kali saja.
Apa masalah dia?
Kak Gyeong-hui.
Ya.
Bila?
Dengan Cik Heo?
Ayuh cakap sekejap.
Awak memang ada rancangan?
Ya.
Jangan tipu.
Kenapa tak cakap awak jumpa kakak saya?
Apa dia cakap sampai awak mengelak saya?
Dia tak cakap banyak.
Kita berdua tahu halnya.
Saya cuba abaikan, tapi tak boleh.
Okey, awak sepuluh tahun tua daripada saya.
Awak pernah bercerai dan ada anak.
Tapi saya masih mencintai awak.
Awak akan main sorok-sorok setiap kali isu ini timbul?
Jika awak ada kekasih, awak akan berkahwin.
Tapi adakah kita serasi?
Awak boleh bercinta tanpa kriteria,
- tapi kahwin tak sama. - Kriteria?
Dengar sini.
Orang berkahwin apabila benar-benar dilamun cinta.
Apa yang tentukan padanan yang baik?
Bukankah cinta yang penting?
Biar betul.
Kahwini saya.
Apa?
Kita minta restu keluarga dan berkahwin.
Saya pasti keluarga awak akan gembira.
Apa salahnya jika tak? Awak akan tinggal dengan saya.
Dengar sini.
Saya dah cukup meminggirkan diri saya kerana cinta.
Saya mencintai awak tapi saya lebih penting bagi saya.
Saya lebih sayang akan diri saya.
Hanya ini caranya saya boleh balas budi ibu saya.
Kenapa?
Apa awak cakap tadi?
Cakap apa?
Ulang kata-kata awak tadi.
Saya lebih sayang diri.
Bukan, sebelum itu.
Saya mencintai awak, tapi saya…
Tiba-tiba awak cakap begitu.
Saya rasa terkejut.
Percayalah cakap saya.
Saya takkan sesekali merendahkan harga diri awak.
Takkan sesekali.
Mana Cik Kwon?
Dia keluar sekejap.
Saya baru nak telefon awak.
Ada apa?
Ban Gi-seung telefon saya.
Macam yang kita syak,
En. Ko yang atur semuanya.
Saya dah agak.
Kita cuma perlu cari buktinya.
Ya.
Dia setuju untuk serahkan semua bukti utama.
Hubungan mereka tak baik?
Tentulah.
Itu sebabnya dia jumpa saya.
Dari sudut pandangan Ban Gi-seung,
jika dia mengaku bahawa En. Ko yang mengatur segalanya,
dia akan kehilangan lesen kerana melanggar peraturan OEM.
Jika dia kata syarikat pengurusan aset mengendalikan semuanya secara bebas,
dia terpaksa bayar ganti rugi lebih 80 bilion won.
Walau apa-apa pun, jalan buntu.
Selain itu, saya dengar En. Ko
cuba salahkan Ban Gi-seung.
LEE JIN-WOO
Organisasi yang menyokong En. Ban
ialah Yayasan Seunghun yang dikendalikan En. Ko Seung-cheol.
Awak beri dia maklumat kita?
Dia tanya tempat saya sembunyikan dokumen teknikal,
jadi saya kata tiada
dan hanya En. Lee Seong-bin yang fikir begitu.
- Kenapa? - Tak nampak macam En. Ban
akan mengkhianati En. Ko.
Bagaimana jika En. Ko hantar dia untuk lihat apa yang kita lakukan?
Kenapa awak fikir begitu?
Dia dapat sokongan daripada yayasan En. Ko.
Yakah?
En. Ban juga tentu salah seorang anak didik En. Ko.
Anak didik En. Ko?
Ya.
Firma guaman mementingkan individu.
En. Ko dah mahir tentang itu.
Dia guna kaedah sama pada orang lain.
Dia memupuk bakat melalui tajaan korporat dan klien
dan membina rangkaian untuk mengukuhkan asas kliennya.
Dia ada bakat membangunkan orang dan mendapat faedahnya.
En. Ban Gi-seung mungkin salah seorang.
Anak didik Ko Seung-cheol.
Apa-apa pun,
jika nyawanya dipertaruhkan, tentu dia nak jalan keluar.
Mereka akan serahkan
semua bukti pada pukul empat lusa.
Kita akan tahu kebenarannya nanti.
Ya.
- Bertenanglah. - Awak juga.
Boleh minum bersama selepas kerja?
Ada apa-apa yang tak kena?
Ini tentang perkara paling penting dalam hidup saya.
- Saya mahu awak dengar. - Okey.
Boleh Hyo-min sertai kita?
Kenapa dengan dia?
Saya tak pasti jika dia dapat membantu
tapi saya perlu seseorang dengan perspektif wanita.
Okey.
Terima kasih.
Saya dan Min-jeong bercinta.
Saya dah agak.
Sikap awak pelik sejak makan tengah hari tempoh hari.
Awak tak terkejut pun.
Apa-apa pun, saya nak kahwin.
- Dengan siapa? - Dengan siapa?
Saya baru cakap tadi.
Saya bercinta dengan Min-jeong. Siapa lagi?
Kenapa terkejut sangat?
Terlalu cepat.
Betul. Cepat sangat.
- Jadi? - Jadi?
Kenapa ulang cakap dia?
Cepatlah cakap.
Awak mahu kahwininya, jadi?
Saya mahu melamar,
tapi dia macam tak begitu menyukai perkahwinan.
Jadi, saya terfikir untuk dapatkan nasihat kamu berdua
tentang cara untuk melamar.
Cara klasik yang terbaik.
Bagaimana dengan ucapkan ikrar cinta yang awak tulis sendiri?
Sangat mudah, namun sangat intuitif. Saya suka.
Jadi, apa patut saya tulis?
Saya ingin bantu awak,
tapi saya tiada idea.
Saya sendiri tak pasti
jika perkahwinan dan cinta itu seiring.
Awak langsung tak membantu.
Awak pula?
Saya?
Saya rasa
perkahwinan dibina atas cinta.
Lama-kelamaan, cinta itu hanya berubah bentuk.
Bagaimana pula?
Cinta antara pasangan
bermula dengan semangat, melalui realiti,
dan berakhir dengan perpaduan.
Kehilangan keghairahan tak bermakna kehilangan cinta.
Perpaduan, kesetiaan, kekitaan.
Semua itu hanyalah bentuk cinta yang berbeza.
Saya dah dapat jawapannya.
Sekejap.
Boleh saya guna untuk ikrar saya?
Saya pinjam kata-kata awak.
Apa awak cakap tadi?
"Cinta bermula dengan semangat."
"Melalui realiti."
Saya tahu.
"Melalui realiti."
"Serta berakhir dengan perpaduan."
- Satu pusingan saja lagi. - Satu pusingan.
- Satu lagi pusingan! - Satu lagi!
Kamu berdua boleh teruskan.
Okey, satu saja lagi.
- Ya! - Ya!
Awak teguk saja.
- Mak cik! - Ya.
- Tolong beri soju satu! - Boleh.
Terima kasih.
Minum! Terima kasih.
Awak boleh lakukannya, Jin-woo!
Ayuh, bakal pengantin!
MAHKAMAH
Jika mereka cakap begini, kita kena bangkitkan perkara ini.
Okey?
Itu pun mereka.
Lama tak jumpa, Cik Kang.
Awak ambil kes yang menarik.
Okey.
Kenapa plaintif tak boleh minta cerai?
Plaintif meminta cerai kerana mendakwa defendan mempunyai perasaan
terhadap orang lain.
Walau bagaimanapun, menurut Perkara 841 Akta Sivil,
cerai tak boleh difailkan
jika ada pengampunan selepas atau persetujuan sebelum
salah laku pihak yang satu lagi.
Dalam kes ini, plaintif dan defendan bersetuju dengan perkahwinan
tanpa ikatan emosi atau fizikal,
membenarkan hubungan romantik lain,
dan hanya berkongsi tugas membesarkan anak.
Ini merupakan persetujuan terlebih dahulu di bawah Perkara 841 Akta Sivil.
Jadi, jika seseorang memberi kebenaran awal
atau memaafkan hubungan sulit kemudian,
mereka tak boleh failkan perceraian selepasnya?
- Ya. - Okey.
Kang Hyo-min memang bagus.
Dia guna hujah itu.
Plaintif bukan saja mengatakan
defendan ada hubungan dengan lelaki lain,
suaminya juga tak dapat bertahan lagi dalam perkahwinan tanpa cinta dan seks.
Walaupun terdapat persetujuan asal, ia telah ditarik balik dengan jelas.
Adakah awak tak faham maksud kontrak?
Jika satu pihak menarik balik, ia batal dan tak sah?
Kontrak?
Ya, kontrak itu tak sah.
Dari hari pertama, perjanjian itu kecualikan cinta dan keintiman
malah membenarkan mereka bercinta dengan orang lain.
Ia menafikan hakikat perkahwinan.
Kontrak itu bertentangan ketenteraman awam dan moral.
Pendek kata, perkahwinan tanpa cinta dan seks satu pelanggaran
ketenteraman awam dan moral.
Jika melanggar ketenteraman awam dan moral,
adakah perkahwinan berasaskan syarat praktikal semata-mata tak sah?
Dengan logik itu, pasangan yang cintanya telah pudar
sepatutnya bercerai.
Perasaan memang perlu sejajar dalam perkahwinan,
tapi ia juga untuk berkongsi niat dan tujuan dalam hidup.
Perjanjian ini dibuat
antara plaintif dan defendan untuk membesarkan anak
dan mereka telah berjaya kekalkannya tanpa sebarang masalah.
Namun, plaintif kini ingin memusnahkan rumah tangga yang stabil ini,
mengatakan tak lebih daripada perubahan perasaan.
Yang Arif,
perjanjian ini menafikan kewajipan perkahwinan bersekedudukan,
sokongan dan kerjasama yang ditetapkan dalam Perkara 826 Akta Sivil.
Jika mahkamah membenarkannya,
ia boleh akibatkan kekeliruan yang ketara
dalam sistem perundangan yang mentadbir hubungan suami isteri.
Mahkamah Agung juga berpendapat
bahawa hubungan seksual penting untuk perkahwinan
dan penolakan berpanjangan tanpa sebab boleh dijadikan alasan bercerai.
Jika defendan mahu kekalkan juga, dia mungkin boleh tidur dengan plaintif.
Awak suruh dia tidur dengan lelaki yang dia tak cintai pun?
Jadi, kenapa berkahwin jika dia tak mencintai lelaki itu?
Sebab cinta itu emosi sementara yang tak sempurna dan meletihkan.
Sebab itu, bukan semua yang bercinta berkahwin
dan bukan semua yang berkahwin itu bercinta.
Awak lebih tahu tentang itu.
Yang Arif,
kes yang dipetik oleh peguam plaintif hanyalah standard untuk perkahwinan biasa
dan tak boleh digunakan apabila ada perjanjian yang jelas
sebelum berkahwin untuk tiada seks.
Jadi, biar saya tanya awak.
Ketepikan perasaan dan seks.
Adakah awak mahu mahkamah
benarkan wanita sudah berkahwin untuk jumpa lelaki lain?
Sekejap. Saya rasa ini sangat menyinggung perasaan.
Nampaknya awak fikir kontrak kami melanggar ketenteraman awam dan moral.
Dari apa yang saya dengar, apa itu, kontrak gundik?
Saya dengar ia terpakai.
Kami bukannya buat kontrak yang tak bermoral atau luar biasa.
Dia lebih mengetahuinya. Dia guna peguamnya sebagai jurucakap.
Saya takkan jumpa Sang-min lagi.
Memadaikah begitu?
Defendan,
bawa bertenang.
DEFENDAN
Yang Arif,
tak akan ada isu
jika klausa hubungan terbuka dibuang dari kontrak kami?
Jika puan mengatakan kontrak ini terbatal hanya kerana
ia perkahwinan tanpa cinta dan seks,
bukankah itu penghakiman yang terlalu lapuk?
Berkenaan perkara itu,
mahkamah akan buat penghakiman yang menyeluruh.
Yang Arif,
kontrak ini berdasarkan penentuan diri secara seksual
dan tanggungjawab sosial untuk membesarkan anak
dan tak melanggar ketenteraman awam.
Institusi perkahwinan berkembang dengan masa dan budaya.
Dua orang daripada keluarga yang bercerai membuat kontrak ini
untuk menyediakan persekitaran yang lebih baik untuk anak mereka.
Peraturan yang jelas diperlukan untuk memastikan
kebolehramalan menjaga anak dan hidup seharian.
Saya faham.
Mahkamah akan menentukan sama ada kontrak ini mewakili
bentuk perkahwinan yang berkembang atau struktur yang menjejaskan
institusi itu sendiri.
Undang-undang mewakili ambang minimum bagi moral.
Dalam kes ini, kami akan pertimbangkan
sifat perkahwinan dan prinsip ketenteraman awam dan moral.
Failkan penyerahan tambahan sebelum tarikh akhir
dan kita akan tetapkan tarikh perbicaraan.
Mari cakap sekejap.
Tentang apa?
Saya hadiri janji temu setiap minggu.
Kadangkala, tiga kali seminggu.
Jadi?
Saya menyesal setiap kali jumpa orang lain.
Saya tertanya-tanya sebab apa saya buat awak begitu.
Saya maksudkan kata-kata saya dalam mahkamah tadi.
Perkahwinan tanpa cinta tak berfungsi.
Walau saya jumpa jodoh lebih baik,
apa gunanya jika tiada rasa cinta?
Awak bukan orangnya.
Kenapa?
Saya akan berubah.
Lupakan tentang cinta. Awak tak setia.
Saya takkan bercinta dengan orang begitu, apatah lagi mengahwininya.
HOTEL LIELSIUM
Dah 20 minit berlalu. Mana dia?
Saya akan telefon dia.
PENGARAH EKSEKUTIF CHOI CHIL-HYEON
Kenapa En. Choi dari Hynic Core telefon saya?
- Siapa itu? - Ketua bahagian teknologi.
Jawablah.
Helo.
Ya.
Apa? Sekarang?
Awak boleh tandatangan di bahagian bawah.
Sebaik saja awak tandatangan,
duit 20 bilion won akan dipindahkan segera ke akaun awak.
Tawaran ini sah hingga enam petang hari ini.
Awak ada 18 minit lagi.
Ini satu-satunya cara.
Dengan 20 bilion won, kita bukan saja boleh jelaskan hutang awak,
malah hutang Sang Jun, Geon-taek dan Seung-nam.
Awak tak boleh biarkan mereka kehilangan rumah dan merempat.
Kami percayai awak dan membawa masuk pinjaman untuk penyelidikan.
Jika Hynic Core singkirkan kita, habislah kita.
Adakah awak pasti jika saya tandatangan
pelan pemberhentian pekerja Hynic Core akan ditarik balik?
Ya.
Awak dah semak kontrak itu beberapa kali.
OPTALYN
Hanya staf diberi kuasa dibenarkan masuk.
Ke tepi.
Kontrak yang dibentuk di bawah paksaan adalah batal.
Itu bukan masalah saya.
Saya hanya ikut arahan untuk tak benarkan sesiapa masuk.
Hynic Core Inc.
bukan sekadar tempat kerja.
Legasi ini dibentuk oleh kerja keras, semangat
dan masa muda setiap pekerja.
Tolong benarkan pekerja saya untuk terus bekerja.
Ya, saya berjanji.
En. Lee,
tiba masanya awak buat keputusan.
PIHAK B, PENYERAH HAK LEE SEONG-BIN
Cik Kwon!
Apa ini?
Ke tepilah, samseng!
En. Lee Seong-bin!
- Seong-bin! - En. Lee!
Jangan sentuh saya! Saya akan saman!
Lepaskan saya!
Ke tepi!
Lepaskan saya!
- Seong-bin! - En. Lee!
Bagaimana awak…
Tak guna!
Awak memihak Optalyn?
Apa masalah awak?
Jangan tandatangan, Seong-bin.
Bawa mereka keluar!
Awak fikir awak buat apa?
En. Lee,
ini tak boleh diterima.
Kurang sepuluh minit lagi.
Tawaran 20 bilion won akan ditarik balik selepas enam petang.
Sekejap.
Tunggu sebentar.
Saya menemui jalan buntu.
Rumah saya telah pun dilelong
dan awak, Seung-nam,
dan yang lain sanggup buat pinjaman peribadi kerana saya.
Bukan salah awak!
Hynic Core bukan milik awak saja.
Kami melabur kerana kami percaya teknologi dan syarikat ini.
Keputusan itu adalah hak kami.
Kenapa ambil tanggungjawab untuk itu?
En. Lee, tindakan ini salah.
En. Lee.
Beri kami peluang untuk betulkan.
Maafkan saya,
tapi saya takkan tandatangan perjanjian itu.
En. Lee!
En. Ban, ini yang awak panggil kerja?
Failkan aduan Bluestone
dan dakwa semua yang terlibat dengan penipuan.
Okey.
Encik,
apa kata kita cari jalan supaya semua orang selamat?
Kami boleh bawa ke mahkamah.
Awak akan menang.
Tapi kutipan hutang adalah perkara lain.
Bluestone telah pun mengedarkan 120 bilion won kepada benefisiari,
jadi tiada lagi baki wang.
Walau mahkamah kenakan liabiliti terhadap syarikat pengurusan aset atau En. Ban,
mereka tak mampu untuk bayar.
Maksudnya, awak takkan peroleh apa-apa walaupun memenangi tuntutan.
Awak sendiri tahu.
Jual semula Hynic Core
kepada Bluestone dengan nilai 120 bilion won.
Saya akan pastikan Bluestone pulangkan 120 bilion won itu.
Kami telah bertindak kerana percaya dengan teknologi Hynic.
Tanpanya,
kami masih akan rugi besar walau dapat semula 120 bilion won.
Saya mahu apa-apa saja bukti berkaitan dengan En. Ko Seung-cheol.
Apa awak akan buat dengannya?
Mahu singkirkannya dari Yullim?
Ya.
Kami akan cadangkan pemecatannya kerana melanggar perjanjian perkongsian.
Selain itu,
kami akan pastikan dia tak boleh buat pengkhianatan zaman moden itu lagi.
Awak yakin orang baharu macam awak boleh sentuh En. Ko?
Ada satu pakatan menyokong En. Ko.
Anak didik seperti saya
dan eksekutif berpangkat tinggi yang dilantik Ko Seung-cheol
berada di seluruh dunia undang-undang, kewangan dan politik.
Jadi, saya akan cuba sentuh dia.
En. Lee Seong-bin akan melengkapkan teknologi itu
dan berikan Optalyn lesen eksklusif untuk menggunakannya
Awak akan beri hak penggunaan tapi mengekalkan teknologi itu sendiri?
Ya, kod sumber akan kekal sebagai kotak hitam
dan disediakan dalam format AIP.
Itu syaratnya.
Penyulitan dan pencegahan kejuruteraan terbalik.
Kami akan maklumkan semula tentang royalti lesen.
Jika kami menolak?
Kami telah dapatkan bukti dengan bantuan Ha Du-sik.
Itu lebih daripada cukup untuk menjejaskan dia.
Kami hanya mahu bukti yang lebih kukuh. Itu saja.
Berikan saya…
bukti itu.
Tanpa En. Lee Seong-bin,
teknologi itu tak boleh disempurnakan ataupun direalisasikan.
Walaupun menang tuntutan mahkamah,
kegagalan akan merugikan awak sebanyak berbilion.
Juga jika awak kehilangan peluang menawan pasaran dengan teknologi itu,
kerugian itu lebih besar.
Tawaran ini hanya sah di sini sekarang.
Bersama bahagian keuntungan En. Ko, saya akan pujuk benefisiari lain
untuk kembalikan 120 bilion won itu kepada Optalyn.
Kami akan pulangkan Hynic Core kepada pemegang saham asal
apabila pelaburan 15 bilion won kami dibayar balik sepenuhnya dengan faedah.
Jumlah itu macam tak logik.
Biar saya tambah lagi.
Terima kasih, tuan.
Baik, selamat tinggal.
Okey. Kami akan terima perjanjian itu.
Hai.
Nama untuk tempahan?
Heart Logic.
Ya, teman cik dah sampai
Sila ikut saya.
- Sila ikut sini. - Terima kasih.
Hai.
Apa?
Apa awak buat di sini?
Tuan pula buat apa di sini?
Biar betul. Heart Logic?
Jangan beritahu saya
ia sama macam yang saya fikirkan.
Saya rasa memang betul.
Helo.
Ada wanita di depan saya yang muda 11 tahun
dan tak pernah berkahwin.
Saya cari orang yang lebih kurang sebaya dengan saya dan pernah bercerai.
AI kami menganalisis pilihan dan keserasian sebenar awak,
kemudian mencadangkan padanan yang paling seimbang.
Menurut cadangan AI kami,
kalian pasangan yang sempurna. Itulah sebabnya kami memadankan kalian.
Kami akan batalkan janji temu hari ini.
Jika jadi lagi, saya batalkan keahlian.
Awak pastinya terkejut
sebab dipadankan dengan orang lebih muda dan tak pernah bercerai.
Seterusnya, kami akan beri keutamaan pada pilihan awak
berbanding analisis AI.
Untuk hari ini, saya harap awak boleh menikmati hidangan
dan memanfaatkan masa bersama.
Tak, saya tak mahu buat begitu.
Selamat tinggal.
Helo.
Tak.
Saya sebenarnya fikir kami padanan yang hebat.
Saya juga beli pakaian baharu dan pergi ke salun untuk bersiap.
Tempat ini juga bagus untuk menjamu selera.
Ya. Okey.
Kamu nak buat pesanan?
Tunggu sebentar.
Saya rasa ada salah faham.
Saya akan beredar dulu.
Nikmati hidangan awak. Saya belanja.
Makanlah dengan saya.
Masakan mereka sedap.
Saya pasti awak belum makan.
Tak apa.
Boleh saya buat pesanan untuk seorang?
Maaf, tapi kami ambil pesanan untuk dua orang atau lebih.
Jadi, saya akan pesan untuk dua orang.
Maaf, tapi disebabkan ini tempat utama, pengunjung solo tak duduk di sini.
Bolehkah saya pindahkan awak ke bar?
Kami akan buat pesanan untuk dua orang.
Okey.
- Kenapa awak tak suka saya? - Bukan itu saya cakap.
Kita bukan padanan sesuai.
Kenapa?
Awak junior di pejabat,
jauh lebih muda daripada saya dan tak pernah berkahwin.
Saya tak sangka itu boleh jadi keburukan.
Bukan baik atau buruk.
Jadi, maknanya saya terlebih layak.
"Kang Hyo-min terlebih layak untuk janji temunya, Yoon Seok-hoon."
Cuma satu janji temu, bukan perkahwinan.
Jadi janji temu saya untuk hari ini.
Lagipun awak dah kosongkan jadual.
Selepas ini, buat apa?
Perlukah buat sesuatu selepas makan?
Seok-hoon…
Seok-hoon?
Awak teman janji temu saya.
Saya tak boleh asyik panggil awak En. Yoon.
Apa-apa pun, awak akan bayar untuk makan malam, bukan?
Ya.
Saya tak boleh biar awak belanja makan malam
tanpa belikan awak kopi pun.
Saya tak kisah.
Saya kisah.
Tapi cuaca hari ini
terlalu bagus hanya untuk minum kopi saja.
Apa kata kita berjalan di taman dan minum bir?
Awak senyum.
Ini memang janji temu.
Itu sebabnya awak ingin cari bakal isteri.
Jadi pada asasnya, dia sepatutnya
pernah bercerai dan berusia lewat 30-an serta suka anjing.
Sebenarnya,
saya tak perlu pasangan hidup saya disesuaikan dengan acuan tertentu.
Saya hanya fikir akan lebih mudah jika kami ada latar belakang sama.
"Pasangan hidup."
Saya suka istilah itu.
Saya rasa perkahwinan itu sukar.
Tak cukup mencintai seseorang saja
dan berkahwin tak menjamin cinta itu akan kekal.
Awak tak boleh pisahkan cinta dengan perkahwinan,
tapi sebenarnya agak berbeza.
Dari segi apa?
Baiklah.
Jika cinta adalah tentang melihat antara satu sama lain,
perkahwinan pula
adalah tentang melihat ke arah yang sama.
Betul.
Saya suka kata-kata awak.
Apa yang saya cakap?
"Cinta antara pasangan bermula dengan semangat,
melalui realiti dan berakhir dengan perpaduan."
"Hanya kerana keghairahan itu hilang, tak bermakna cinta itu hilang."
Saya juga bersetuju dengan kata-kata awak.
"Mungkin perkahwinan bukan kemuncak cinta,
tapi proses untuk gunakan ia sepenuhnya."
Ciri-ciri pasangan ideal saya
ialah teman seumur hidup,
berjalan beriringan dengan saya ke arah matlamat yang sama.
Tapi pada hakikatnya,
perkahwinan saya satu proses gunakan cinta sepenuhnya.
Kadangkala juga…
Saya rasa hidup saya gagal.
Kenapa?
Sebab awak bercerai?
Ya.
Saya tak fikir begitu.
Sesetengah cinta adalah kisah epik
dan sesetengahnya pula cerpen.
Hanya kerana awak menulis cerpen tak bermakna ia gagal.
Yakah?
Ya.
Bukan kegagalan.
Cuma satu buku dah tamat.
Awak perlu tulis satu lagi.
Percintaan penuh ghairah.
Betul.
Kenapa?
Saya rasa tumit kasut saya bergoyang.
Patutkah kita berhenti sekarang?
- Mahu pulang sekarang? - Tak.
Mari kita berjalan sedikit lagi.
Cuaca ini bagus.
Marilah.
Awak tukar minyak wangi awak?
Ya.
Kenapa?
Untuk tulis novel baharu.
En. Yoon yang datang?
Ya.
Bagaimana pula?
Apa yang jadi? Kalian terus berpisah?
Awak kata awak makan malam. Awak makan dengannya?
Beritahu dengan terperinci. Jangan tertinggal apa-apa.
Pada mulanya, kami berdua terkejut,
tapi saya minta dia untuk teruskannya.
Dia nak balik,
tapi akhirnya kami makan bersama termasuk bersiar-siar.
Saya pegang
lengan dia.
- Lengan? - Lengan?
Bagaimana rasanya?
- Bagus. - Apa yang bagus?
Kami saling menyenangkan hati
masing-masing.
Aduhai. Orang kata itulah benih cinta.
Cinta?
Hei, dia bos saya. Biadab sungguh!
Muka awak tak nampak begitu.
Bukankah awak cakap awak tak perlukan cinta?
Awak kata awak cuma perlukan kami.
Awak masih mempercayainya?
Kita cakap begitu selepas bergaduh atau berpisah dengan kekasih.
- Terima sajalah. - Terima apa?
Kita sentiasa di tempat kedua antara satu sama lain.
Tak mungkinlah.
Terukkah begitu?
Saya menyukainya.
Jadi yang kedua?
Ya. Dengar sini.
Untuk kita, teman lelaki, keluarga atau bakal suami
dan anak-anak kita pasti didahulukan.
Tapi keutamaan pertama itu tak sempurna.
Mereka menyakiti dan mengecewakan kita.
Kadangkala, kita dikhianati.
Tapi tak apa-apa
kerana kita sentiasa ada keutamaan kedua untuk menyokong kita.
Kita pelindung satu sama lain, yang ada berdekatan.
Itulah kita.
Hati saya tersentuh.
Betul cakap awak.
Saya boleh bercinta lagi dan melalui naik turunnya
sebab kamu berdua ada menyokong saya.
- Sudahlah. - Aduhai.
Saya sayang awak.
Saya tak sayang awak.
- Saya sayang awak. - Hentikannya.
Cukuplah.
Pada asasnya,
untuk singkirkan En. Ko Seung-cheol,
awak perlukan persetujuan saya.
Betul.
En. Kim,
hal ini melibatkan kehormatan Yullim dan sebab kewujudannya.
Saya faham.
Beri saya sedikit masa.
Baiklah.
Ambil masa awak dan beritahu saya.
Jangan buat apa-apa sehingga saya buat keputusan.
Baiklah, saya faham.
Aduhai.
Dah lama tak bersantai begini.
Semasa saya dalam bahagian jualan,
saya hanya teguk minuman tanpa menikmatinya.
Kita minum terlalu banyak dulu.
Awak masih ingat?
Semasa dalam bahagian jualan, kita minum banyak sangat
hingga kita bertiga, termasuk Myeong-jin dimasukkan ke hospital.
Saya ingat.
Ya Tuhan.
Masa itu, firma guaman seperti pelobi, mengupah bekas pegawai
daripada Suruhanjaya Perdagangan Adil dan Perkhidmatan Penyeliaan Kewangan
untuk mengurangkan denda korporat dan menyesuaikan tahap sekatan.
Itulah yang kita lakukan ketika itu.
Sekarang, kita akan dapat masalah besar jika kita buat begitu.
Ada benda boleh dibuat zaman dulu, tapi dah tak boleh sekarang.
Cakap sajalah.
Apa?
Awak dah ikut saya selama beberapa hari tapi tak dapat luahkannya.
Beginilah…
Ada apa?
Kwon Na-yeon jumpa awak?
Ya.
Awak masih ingat
apa awak beritahu saya pada hari pertama kita di Yullim?
Apa saya cakap?
Semasa saya tanya awak
sebab awak beri saya begitu banyak saham
sedangkan saya tak buat banyak kerja,
awak cakap,
"Saham awak akan jadi pengimbang untuk melindungi Yullim."
Saya cakap begitu?
Saya tak faham maksudnya ketika itu,
tapi saya faham sekarang.
Awak simpan saya sebagai pelindung
sekiranya awak jadi korup di masa hadapan.
Awak boleh susun struktur saham supaya tiada sesiapa dapat mengusir awak.
Namun, awak hadkan tindakan sendiri.
Awak pilih saya sebagai benteng terakhir
untuk halang tindakan sesuka hati atau rasuah awak
daripada menjatuhkan Yullim.
Awak fikir awak sepenting itu?
Aduhai.
Betul cakap awak.
Sebab saya pilih awak
adalah kerana saya tahu awak sentiasa akan buat
keputusan tak mementingkan diri untuk Yullim.
Saya tahu saya bukan seorang peguam yang hebat.
Tapi saya percaya saya dapat mengenal pasti orang berbakat
dan kemurahan hati serta kebijaksanaan untuk memupuk mereka.
Saya percaya bakat yang dikumpul itu menjadi tulang belakang Yullim
dan kubu yang dibina
akan terletak di atas dasar yang kukuh,
bukan di atas pasir yang beralih.
Nama "Yullim" telah dibuat
dengan mengambil aksara dari nama saya sendiri.
Berdasarkan kesetiaan ditanam dalam diri saya,
saya akan laksanakan misi
yang ditinggalkan oleh diri awak yang dulu,
walaupun ia menentang awak sekarang.
Ini bukan perbincangan.
Ini pemberitahuan.
Itu Hyo-min?
Kamu buat apa di sini?
Hai, Hyo-min.
Mak tak pernah nampak baju ini.
Anggun sungguh.
Cherry tentu lapar.
Mak patut beri ia makan.
Masuklah.
- Cherry, kami dah balik. - Ya Tuhan.
Kamu dah makan?
Ya. Makanan.
Belum.
Biar mak beri makan Cherry, kemudian kita makan.
Bagusnya sebab kamu muncul tiba-tiba.
Pergilah basuh tangan.
Awak patut tukar pakaian juga.
- Saya akan kemas nanti. - Okey.
Duduklah.
Mak…
Mak cik.
Saya mungkin buat awak terperanjat sebab muncul tiba-tiba.
Bagaimana kamu boleh bercakap?
Kamu boleh dengar?
Saya…
boleh baca gerakan bibir.
UNTUK CHERRY
Terima kasih.
Hyo-ju.
Boleh kita jumpa lagi?
Mak belajar bahasa isyarat
untuk cakap dengan kamu kalau kita berjumpa.
Mak minta maaf.
Mak sentiasa rasa bersalah.
Anak mak…
Maafkan mak.
Selama ini saya tak datang ke sini sebab saya tahu mak rasa begitu
dan itulah sebabnya saya ke sini hari ini.
Saya gembira, saya memang gembira
dan saya akan kekal gembira.
Okey.
Kita di sini bukan untuk sebab yang menyenangkan, jadi teruskan.
Awak mencadangkan saya dipecat?
Ya, betul.
Cik Kwon, awak tak faham lagi?
Mengambil kira Shin Myeong-jin, Ko Seung-cheol, Kim Yul-seong, Ko Tae-seop
Choi Hui-cheol dan saham saya sendiri, kami mengatasi majoriti.
Tak kisah tindakan awak, usul memecat En. Ko tak boleh lulus.
Saya akan tetap mencuba.
Siapa tahu?
Seseorang yang awak fikir di pihak awak mungkin menyokong pemecatan itu.
Aduhai.
Mari dengar syarat awak dahulu.
Awak lantik saya sebagai ketua, jadi biar saya buat kerja saya.
Dalam tempoh tiga tahun ini,
letak hak mengundi En. Shin Myeong-jin
dan En. Ko Seung-cheol dalam amanah saya.
Juga
jangan sesekali cuba untuk mengusir saya lagi
melalui taktik kotor.
Yang terpenting,
buang helah kotor menggunakan seorang pemuda
untuk mengada-adakan skandal.
Pemuda?
Itu…
Saya faham. Mari lakukannya.
- En. Ko. - Beri dokumen untuk saya tandatangan.
Kenapa tak fikir dulu?
Awak boleh keluar, En. Ha.
Tapi En. Ko…
Baiklah.
Awak menyertai Yullim
semasa kita ada kurang daripada 30 peguam.
- Betul, bukan? - Ya.
Awak temu duga saya sendiri.
Saya ingat dengan jelas.
Awak nampak begitu kemas, saya tahu awak bagus.
En. Kim Yul-seong jumpa saya.
Buat seketika saya terlupa erti Yullim bagi diri saya.
Saya berundur bukan kerana tekanan awak.
Tapi kerana kasih saya pada Yullim.
Yullim macam anak saya sendiri.
Saya curahkan segalanya untuknya.
Tapi kebelakangan ini,
saya rasa kita perlukan perubahan baharu
kerana kita takkan ke mana-mana dengan berpegang kepada cara lama.
Jadi, saya bagi awak peluang
untuk lihat jika awak boleh membuat perubahan.
Baik, En. Ko.
Sesetengah orang guna undang-undang sebagai senjata
dan ada yang menggunakannya sebagai alat.
Apakah perbezaan antara keduanya?
Saya tak pasti.
Yang pertama cuba menegakkan undang-undang,
manakala yang kedua cuba memerintahnya.
Yang kedua ialah saya dan yang pertama ialah awak.
Malangnya, yang pertama tak pernah
mengalahkan yang kedua.
Dengan segala hormatnya,
mengeksploitasi kelemahan undang-undang
untuk mendapatkan keuntungan dan memanipulasinya seperti awak lakukan
bukan jalan yang saya ingin ambil.
Saya akan menggunakan undang-undang sebagai senjata
untuk membina sistem yang adil.
Beginilah,
saya fikir perkara yang sama semasa saya seusia awak.
Saya percaya dengan kemahiran saja dah cukup untuk berjaya.
Tapi pada hakikatnya, tak pernah semudah itu.
Saya akan menghadapinya dan membuat penilaian sendiri.
Terpulanglah.
Harapnya awak bertahan.
Kekuatan sebenar terletak pada fleksibiliti
untuk melentur pada masa tertentu dan bukannya patah.
Dalam erti kata itu,
gunakan En. Yoon sebaiknya.
Untuk seseorang seperti awak, dia boleh jadi tak ternilai.
Terima kasih atas nasihat itu.
Saya ada urusan lain sekarang.
Baiklah, saya keluar dulu.
Tolong…
jaga Yullim baik-baik.
Baiklah, En. Ko.
Awak buat dengan baik.
Mari kita buat betul-betul.
Saya akan umumkan keputusan.
Dari awal lagi,
plaintif, Ko Min-chan dan defendan, Park Hyeon-yeong,
tak mempunyai sebarang niat untuk kesatuan fizikal atau emosi,
dan sejak itu, ia telah dikekalkan tanpa asas perkahwinan.
Selain itu, plaintif menyatakan dengan jelas
kemustahilan untuk meneruskan perkahwinan.
Niat ikhlas defendan untuk berdamai tak dapat diiktiraf.
Dengan mengambil kira keadaan ini,
mahkamah mendapati bahawa perkara ini termasuk
dalam Perkara 840, Perenggan 6 Akta Sivil,
sebab serius membuatnya sukar untuk meneruskan perkahwinan
dan dengan ini membenarkan tuntutan plaintif
untuk perceraian.
Sebagai seseorang yang telah lama kendalikan kes perceraian,
saya hanya akan tambah satu teguran.
Cinta tak sempurna
dan perkahwinan ialah proses bertahan dengan cinta tak sempurna itu bersama.
Proses itu boleh menjadi sukar dan boleh gagal.
Kadangkala juga bercerai dipilih sebagai hasilnya.
Namun, jika kita mengecualikan cinta dari awal
hanya kerana ia sukar,
kita kehilangan nilai paling penting dalam perjalanan perkahwinan.
Walaupun hubungan suami isteri ini akan berakhir,
saya berharap bahawa keikhlasan dan tanggungjawab yang wujud di dalamnya
akan kekal lama.
Ini menyimpulkan keputusan mahkamah.
Awak bertahan dengan baik.
Keputusan ini memandang cinta sebagai intipati perkahwinan,
tapi saya percaya tanggungjawab juga boleh menjadi intipatinya.
Saya harap awak faham keputusan ini tak menafikan
tanggungjawab awak sebagai ibu,
mahupun rasa hormat dan keikhlasan terkandung di dalamnya.
Saya tak fikir begitu.
Terima kasih, En. Yoon.
Terima kasih, Cik Kang.
Terima kasih.
Saya akan pergi
jemput Min.
Jika awak ada masa…
Aduhai.
Tak ada apa-apa.
Saya pergi dulu.
Kita pergi bersama.
Mari makan malam.
Betul?
Awak ada masa?
Jadi, mari kita bertiga makan malam bersama.
Kita kerap makan di luar sekarang.
Awak pun sama.
Bagaimana kalau ekzema Min naik semula?
Saya jumpa kedai masakan kuil dengan bahan organik.
Tiada bahan tambahan, perasa ringan.
Yakah? Di mana?
Awak okey?
Janganlah gementar.
- Taklah. - Yakah?
Kenapa saya yang gementar?
- Saya pun. - Betul, bukan?
Dah diputuskan, bukan?
Hanya formaliti, bukan?
- Tak. - Apa?
Jadi, dia boleh menolak?
Ya.
Hebat sungguh.
Kenapa awak begitu yakin untuk jemput kami?
Awak tahukah perbezaan hidup bersama dengan perkahwinan?
Apa bezanya?
Hidup bersama adalah perjanjian antara dua orang,
tapi perkahwinan muktamadkannya kepada keluarga, kawan dan dunia.
Jadi, lamaran perkahwinan pun memerlukan saksi.
Terutamanya jika seseorang macam En. Yoon hadir,
maka bertambah penting.
Betul juga.
Hyo-min kata dia akan masuk dengan menutup mata Min-jeong,
jadi mulakan muzik sebaik saja Min-jeong muncul.
- Baiklah! - Bagus.
Mereka datang.
Okey!
Saya tak pernah lalui perkara begini.
Hati-hati.
Jalan tak rata.
Hati-hati.
Ke kanan.
- Jauh lagi? - Awak dah hampir sampai.
- Ini dia. - Hati-hati.
- Awak boleh berdiri di sini. - Sini?
Boleh saya buka mata?
Kenapa tepuk tangan?
Apa semua ini?
Min-jeong,
hai.
Saya catat
beberapa ayat semalam untuk saat ini.
Ikrar cintaku padamu, sayangku.
"Sayangku"?
IKRAR CINTA
Awak tunggu apa lagi?
Cakaplah.
"Ikrar Cinta."
"Dengan awak, saya akan hargai
bibit pertama cinta kita walaupun masa berlalu
dan saya akan menegakkan rasa hormat serta kepercayaan saya kepada awak."
"Semoga cinta hari ini membawa ke hari esok
dan semoga cinta hari esok abadi buat selamanya."
"Nama keabadian itu…"
Setelah membacanya dengan kuat,
agak pelik bunyinya.
Semuanya kedengaran terlalu sempurna,
jadi ia bukan macam kata-kata saya sendiri.
Betul, bukan?
Sedikit.
Saya mencintai awak
dan berjanji bahawa cinta akan kekal selama-lamanya,
tapi hakikatnya,
saya pun tak pasti saya tahu makna cinta sebenar.
Saya rasa ia masuk akal.
Lagipun,
tiada sesiapa ajar kita cara kita sepatutnya saling menyayangi.
Jadi, nampaknya
kita hanya belajar makna cinta setelah disakiti
dan kita sedar nilainya hanya selepas kehilangannya.
Begitulah setiap langkah,
kita telah
memahami cinta.
Bagi saya, cinta terasa seperti perjalanan yang selalu menyoal,
merenung dan mengalami,
ketika saya mencari jawapan sendiri.
Saya mahu melalui
perjalanan itu dengan awak.
Saya takkan bersumpah yang cinta saya akan kekal selamanya,
seperti yang saya tulis di sini.
Tapi ada satu janji saya benar-benar mahu buat.
Saya mahu bersama-sama awak hingga ke akhirnya,
untuk melihat di sebalik ikrar cinta ini.
Saya akan menjadi suami
yang berada di sisi awak,
melihat kita berkembang dan berubah melangkaui masa muda kita
dan melindungi awak
sehingga ke akhirnya.
Nah.
Saya…
Saya beli cincin yang agak besar.
Sudikah awak kahwini saya?
Awak sering berjalan di sini?
Ya.
Apabila saya memikirkan sesuatu.
Apa yang awak fikirkan hari ini?
Saya asyik memikirkan kata-kata hakim hari ini.
Saya juga sama.
Pernah bercinta,
saya tahu betapa tak sempurnanya cinta.
Saya telah terluka
dan saya telah gagal,
jadi saya fikir mungkin lebih bijak
untuk bertemu seseorang yang sepadan
dan menjalani kehidupan yang stabil dan tetap
daripada mengejar cinta.
Itulah sebabnya awak pilih agensi mencari jodoh.
Tapi awak tetap berseronok dengan saya, bukan?
Bolehlah. Tak sangka rasa selesa.
Nampak? Saya dah kata.
Tapi bukan hanya awak saja.
Saya juga fikir begitu.
Saya fikir jika kurang kasih, saya akan kurang sakit.
Jadi, saya fikir
jika saya jumpa jodoh yang memuaskan,
mungkin akan jadi jalan yang lebih mudah.
Tapi kata-kata hakim benar-benar meninggalkan kesan mendalam.
Dengan ambil jalan mudah,
saya mungkin akhirnya mengabaikan intipatinya.
Ya.
Tapi pada masa yang sama, saya faham kata-kata awak
tentang tanggungjawab sebagai intipati perkahwinan.
Saya rasa itu perlu.
Cinta dan tanggungjawab.
Tapi kedua-duanya tak mudah.
Saya rasa itu sebab orang bercerai.
Perceraian bukanlah penamat.
Lebih-lebih lagi kes kali ini.
Betul.
Suami Cik Park Hyeon-yeong mungkin mahu bercerai
bukan untuk memutuskan hubungan,
tapi untuk bermula semula dalam bentuk yang baharu.
Saya rasa perceraian bukan pengakhiran,
tapi garis permulaan yang baharu.
Saya mungkin kalah, tapi itu bagus.
Maksud awak?
Walau apa-apa pun hasilnya,
saya telah belajar tentang cinta di mahkamah.
Kata-kata hakim itu bergema dalam diri saya
dan lamaran En. Lee tadi ialah penamat yang sempurna.
Awak hampir menangis.
"Saya tak tahu
apa yang ada di sebalik ikrar cinta ini."
Apabila saya dengar itu, sesuatu membuak-buak dalam diri saya.
Sejujurnya, kadangkala saya juga sebak di majlis perkahwinan.
Tapi awak cakap semua itu di mahkamah?
Awak cakap itu sebagai peguam?
Sebahagiannya.
Macam En. Lee cakap, saya tak pasti jika tahu makna cinta.
Tapi banyak yang saya belajar dengan kendalikan kes di Yullim
macam hari ini.
Apa yang awak belajar?
Cinta?
Ya. Cinta.
Cinta antara lelaki dan perempuan.
- Syabas. - Terima kasih.
Terima kasih.
Kasih sayang ibu bapa terhadap anak-anak.
Kasih sayang anak terhadap ibu bapa.
Juga
kasih antara pasangan.
Maafkan saya.
Malah kasih kepada orang lain.
Terima kasih kerana mengingatkan saya cinta itu mempunyai pelbagai bentuk
dan kerana mengajar saya
cara untuk memahami dan menyembuhkan luka
yang datang bersamanya.
Tapi saya masih tak tahu makna cinta yang sebenar.
Awak rasa apa itu cinta?
Beginilah…
Bagi saya, cinta ialah…
BEYOND THE BAR
Terjemahan sari kata oleh Nurul Husna Mohd Nasir